Дык як даць рады гэтай бядзе? Што можна зрабіць? Вунь і Акунін, і Макарэвіч, і Хадаркоўскі, і многія іншыя вядомыя расейцы развялі рукам, адно слова — татальнае народнае “ачмурэньне”! А што можам мы — быццам бы і не расіяны, але ж далёка і не ўкраінцы! Ці ёсьць у сёньняшнім геапалітычным разломе трэці, мірны шлях, які ня бачны захопленым рэвалюцыйным гневам нашым паўднёвым, ці вялікадзяржаўным энтузіязмам усходнім братам. Мо беларусу гэта відаць лепш, чым “маскалю” ці “хахлу”? Ёсьць у мяне адчуваньне, што ад адказу на гэтае пытаньне залежаць і лёс самой Беларусі. Ускосна гэта падцвердзіў і Лукашэнка, выступіўшы ў ролі галоўнага замірэнца данецкай вайны, а насамрэч, відаць, ратуючы сваю палітычную будучыню.